4 GENESIS 1 


Thilsiam Thâwngthâng 

A tirah Pathian nih laikulh a siam 

liauah chun, 2tual chu zeikhawm 
si lo leh a karo hen a um. Tisum- 
sumriat tlingtlawk nih thil zeizawng 
a Khuh hep mi chu a pum hen a mûi 
pang le, Pathian thiltikhonâk chu ti 
tlânah â vel lemang. 3Churawh chun 
Pathian nih, “Chêu hawng um rawh,” 
ti hen thu a pêk le, chêu chu a hawng 
um rawh. 4Pathian nih a zauh le, 
thungâi â lâwm. Churawh chun chêu 
leh mûi chu a then phawk. 5Chun 
chêu chu “Sûn” ti hen min a sak le, 
mi chu “Zân” a ti. Zân chu a vei le, 
zînglei a hawng um rawh. Chu chu a 
ni Khatnâk asi. 

6-7 “Ti thentu ding hen boruak 
kâu tak hawng um sele, mun nih ah a 
dangtê hen um ding hen,” ti hen 
Pathian nih thu a pêk le—chu hawi 
hen a hawng um rawh. Churawh 
chun Pathian nih boruak a siam le, 
chu nih chun a tangah mi ti chu a 
tlûnah mi ti thawk hen a then rawh. 
SBoruak min chu “Vân” ti hen min a 
phuah. Zân chu a veile, zînglei a 
hawng um. Chu chu a ni nihnâk asi. 

9 Churawh chun Pathian nih, 
“MVândum tangah ti tla chu a pûm hep 
na seh, chun tlâng hawng lang seh,” 
ti hen thu a pêk le—chu hâwi hen a 
hawng um. !0Tlâng chu “Tual” a ti 
le, ti a pâm mi min chu “Tisumsum- 
riat” a ti. Pathian nih a zauh le, 
thungâi â lâwm. !1Churawh chun 
Pathian nih, “A kho mi chi kip a chi 
hen mi leh arah hen suah mi tla chu 
tual nih suah seh,” ti hen thu a pêk 
le, chu hâwi hen a hawng um rawh. 
1ZChurawh chun a kho mi chi kip tla 
chu tual nih a hawng suah le, Pathian 
nih a zauh le, thungâi â lâwm. 
13Zânlei a vei le, zînglei a hawng um. 
Chu chu a ni thumnâk asi. 

14 Churawh chun Pathian nih, 
“Zân leh sôn thentu dingah vândum 
ah Kkhin chêu hawng um seh; tik-le-ri, 


kum tla leh sakhua puai ni tla dawmh 
hen; !5vândum thawk hen tual hi 
hawng cherh seh,” ti hen thu a pêk 
le—chu hâwi hen a hawng um. 
l6Chun, Pathian nih a chêu khun mi 
panih a siam, ni chu sân lâirêltu ah, 
thlâ chu zân lâirêltu rang dingah; ârfi 
tla Khawm a siam na. !7Tual hawng 
cherh ding hen vândum ah khin chêu 
a siah le, !*sân leh zân lâirêltu ding 
hen, mûi leh chêu dangtirtu dingah. 
Chun, Pathian nih a zauh le, thungâi 
â lâwm. !9Zânlei a vei le, zînglei a 
hawng um. Chu chu a ni lînâk asi. 

20 Chun, Pathian nih, “Ti chu 
thilnung chi kip hen khat sele, 
boruak khawm vâ tla hen khat na 
seh,” ti hen thu a pêk. 2!Churawh 
chun Pathian nih ti sungah thil nung 
lian tatak chi kip a siam le, vâ chi kip 
tla Khawm a siam. Pathian nih a 
zauh le, thungâi â lâwm. 22Chubang 
zawzawng chu mal a sâwm na le, 
chun ti lakah thilnung um mi tla chu 
tisumsumriat khat ding leh vâ tla chu 
pua ding hen thu a pêk na. 23Zânlei a 
vei le, zînglei a hawng um. Chu chu 
a ni ngânâk asi. 

24 Churawh chun Pathian nih, 
“Ram sâ nungnâk nei zawzawng, ran 
vulh mi leh ram sâ, a lian a mê tual 
nih suah seh,” ti hen thu a pêk le; chu 
hâwi hen a hawng um. 25Chun, 
Pathian nih chubang zawzawng chu 
a siam le, a zauh le, thungâi â lâwm. 

26 Chun, Pathian nih, “Tuah kan- 
mah bang cho hen minung tla kan 
siam lai; kanmah bang leh kanmah 
hâwi hen. Ngâ leh vâ tla, ran zaw- 
zawng vulh mi leh ram sâ, alian a 
mê tlûnah thu nei na seh,” a ti. 
27Churawh chun Pathian nih amah 
tak bangh ding hen minung tla a 
siam na rawh. Mipa leh nunau a 
siam na le, 28mal a sâwm na le, chu- 
rawh chun, “Fa tamtak nei u le, nan 
thlâk tla nih tual tlân zawzawng luah 
hen anmah thuneihnâk tangah siah 
na seh,” a ti. “Ngâ leh vâ tla, leh 

ram sa zawzawng tlûnah thuneitu ah 
ka nan siam. ?9Thlâi chi kip leh rah 
chi kip ei ding ka nan pêk; 39ram sâ 
leh vâ tla rangah chun belh leh nah 
nei thing tla an râwl rangah ka pêk 
na,” a ti le, chun chu hâwi hen a 
hawng um rawh. 3!Pathian nih a 
siam mi zawzawng tla a zauh le, 
thungâi â lâwm. Zânlei a vei le, 
zînglei a hawng um—chu chu a ni 
ruknâk asi. 

Churawh chun, laikulh pumpî 

chu siam dih asi rawh. 2Chun, 
Pathian nih a thilsiam chu a lîm rawh 
ruangah ni sarih ni ah chun a dinhtâk 
rawh. 3A ni sarihnâk ni chu mal a 
sâwm le, chu ni ah chun a thilsiam 
chu a lîm rawh ruangah leh riantuan 
a dinhtâk ruangah a bîk hâwi hen a 
dangtê hen a thlei rawh. 4Chu chu 
laikulh siam dân chu asi. 


| Eden Dm 


LALPA Pathian nih laikulh a siam 
liauah >tual tlânah zei keuh khawm a 
um lo, zei thlâi chi Khawm a um lo, 
ruah a sûrtir lo ruangah, chun âu- 
khawm nih phâisen a nâwn lo. 6Si- 
khawmsele tanglei thawk hen sûm 
tlûn leiah a kâi le, tual chu a 
nâwngtir. 

7 Chun, LALPA Pathian nih tual 
ah mi valei tâwm a lâk le, mipa a 
siam; chun a nârkua lakah nungnâk 
pêktu thâw a khumh le, chu minung 
chu a nung rawh. 

8 Chun, LALPA Pathian nih sak 
leiah Eden ah dâm a siam le, chunah 
chun minung a siam mi chu a siah. 
9Chunah chun thing dawh tak zât kip 
rah suah mi a Khotir. Dŵm lâi chirah 
chun nungnâk thing leh sia leh tha 
theihnâk thing a um. 

10 Eden ah tivâ a luang le, chu nih 
dûm chu a nâwngtir. Eden lanh leiah 
chun tivâ chu pali hen a suah. !!Tivâ 
masachem chu Pison asi; chu chu 
Havilah ram ah a luang. 12(Chunah 
chun ngân a tliang mi leh a rimthaw 


a um êu lo mi lung a sung mi tla an 
tawng.) 13Tivâ panihnâk chu Gihon 
asi; Kus ram ah a luang. !4Tivâ 
pathumnâk chu Tigris asi; Asiria 
saklei ram ah a luang. Tivâ palinâk 
chu Eufretis asi. 

15 Chun, LALPA Pathian nih 
minung chu Eden Dîm ah nâwn ding 
leh vêng ding hen a siah. 1617Anih 
nih chun a sinah, “Sia leh tha 
theihnâk thing ti lo chu dim lakah 
mi thing rah zeital na ei Kho lai. Chu 
thing rah chu na ei salam ding asi lo; 
na ei chun, na ei ni ah na thi lai,” a ti. 

18 Churawh chun, LALPA Pathian 
nih, “Minung chu amah lâwng hen 
um a tha lo. Amah tangpitu ding hen 
bawptu tha tak Ka siam lai,” a ti. 
19Churawh chun Pathian nih tual ah 
mi valei tâwm a lâk le, ram sa tla leh 
va zZawzawng tla a siam na. Chun, 
an min ah zei se a sak awt ti zauhtir 
ding hen a siam mi minung sinah a 
kalpi na—chu chu mah min chiau an 
neihnâk chu asi. 29Churawh chun 
minung nih chun ram sâ leh vâ tla 
chu an min a phuah na; sikhawmsele 
amah tangpi ding hen pakhat khawm 
hâwikawmh tha an si lo. 

21 Churawh chun LALPA Pathian 
nih minung chu thâw tak hen a ittir 
le, a it karah a nâkruh pakhat chu a 
lak le, sa hen a tuam. 22A nâkruh 
hen nunau a siam le, a sinah a kalpi. 
23Chun minung nih chun, 

“A dawnghchem ah, hinah keimah 

hâwitê— 
ka ruh leh taksa thawk hen siam 
mi a um. 
Mipa thawk hen siam mi asi 
ruangah 
a min chu 'Nunau' asi,” 
at. | 
24Churuangah asi mipa nih a nu leh a 
pa a kaltâk le, a nupi hen anna 
sihawh le, pumkhat an hawng si. 

25 Mipa leh nunau chu takkaro 
hen an um vevê le, sikhawmsele 
pawi tinâk an nei lo. 

Minung e-aw Ngâi lonâk 
LALPA Pathian siam mi lakah rôl 
chu a fing perpê chem. Rôl nih 

nunau sinah, “Pathian nih dûm lakah 
mi thing rah zeikhawm hi nan ei ding 
asi Jo a nan ti tak na ma?” a ti. 

2 Nunau nih chun, “Hi dûm ah mi 
thing rah zeital hi kan ei kho, 3 a lâi- 
ah mi ti lo chu. Pathian nih a rah nan 
ei ding asi lo, tawngh khawm nan 
tawngh ding asi lo, nan ei chun nan 
thi lai hawng kan ti,” ti hen a sâng. 

4 Râl nih chun, “Awkrâwl, nan thi 
lai lo,” ti hen a sâng. 5“Pathian nih 
nan ei chun amah bang hen nan um 
lai le, a sia tha nan theih awt mi a 
theih ruangah a ti mi makha a!” a ti. 

6 Nunau nih thing tha tak leh rah 
dawh tak chu a muh le, ei hen hawng 
fing ding mi chu a chê awt chiam ê ti 
hen a ruat. Churawh chun a rah zei 
maw mi chu a lâk le, a ei rawh. 
Chun, a pasal khawm zei maw mi 
chu a pêk le, anih khawm a ei rawh. 
7An ei kâ hen theihthiamnâk an 
hawng nei le, takkaro an si zia anna 
theih rawh; churawh chun theipi nah 
an thit le, anna aih. 

8 Chu zânlei ah chun LALPA 
Pathian chu dûm ah a hawng mi an 
theih le, thing nâwng ah an thuptâk. 
Sikhawmsele Pathian nih mipa chu a 
kawh le, a sinah, “Zeiah na um?” a ti. 

10 Anih nih, “Dim ah na um mi 
Ka theih le, takkaro ka si ruangah ka 
tih le, Ka nan thuptâk asi,” ti hen a 
sâng. 

11 “Takkaro na um mi âu nih an 
simh?” ti hen Pathian nih a deih. 
“Thing rah ei lo ding kan ti na mi 
kha nan ei mu?” a ti. 

12 Mipa nih chun, “Nunau ka 
sinah mi nih khan theirah chu hawng 
ka pêk le, ka ei ko rawh,” a ti. 

13 LALPA Pathian nih nunau 
sinah, “Zeirangah na ti êu?” a ti. 


Nunau nih chun, “Rêl nih ei ding 
hen hawng ka perpet mi chu a,” ti 
hen a sâng. 


Pathian nih Lâirêlnâk a Phuangnâk 

14 Chun, LALPA Pathian nih ril 
sinah chun, “Hi ruangah hin rêp na si 
lai le, nangmah cho nih ram sâ zaw- 
zawng lakah hi siat hi na phurh lai: 
Tu thawk hen na pâw hen na lâwn lai 
le, na dam sung zawng ah valeidip na 
ei ding asi. 15Nang leh hi nunau hi 
kan huatir na lai; na thlâk leh a thlâk 
anna mêlmâ kumzâ lai. A thlâk nih 
na lû thi a suah lai le, nang nih a 
thlâk tla kê na chuk lai. 

16 Churawh chun nunau sinah, 
“Na naupâwi hamhnâk leh na fa 
ringnâk nganfâk ka zualtir lai. Hi 
hâwi sikhawmsele na pasal duhnâk 
na nei kumzâ lai, anih nih na tlŵnah 
thu a nei lai,” a ti. 

17 Chun, mipa sinah, “Na nupi thu 
na ngâi le, ei lah ka nan ti mi theirah 
kha na ei rawh. Chu na thilti ruang- 
ah chun tual chu siatbarh asi rawh. 
Na dam kar zawzawng ei tawng ding 
hen hamh tak hen rian na tuan lai 
rawh. l8Ling leh bua tla a zan lai le, 
mâng ah a kho mi tla na ei lai. 
Siam hen na umnâk valei ah na kir 
nawlh lân lo chu, tual nih rah suah 
ding hen thlan suak hen hamh tak 
hen rian na tuan ding asi. Valei 
thawk hen siam na si le, valei lîlâ ah 
na chang nawlh lai,” a ti. 

20 Adam“ nih a nupi chu Evi ti hen 
â min a sak, minung zawzawng nu asi 
ruangah. 2!Chun, LALPA Pathian 
nih Adam leh Evi rangah ran vun hen 
puan a siam piak na le, a aih na. 


Adam leh Evi Dim thawk 
hen Narnâk 
22 Chun, LALPA Pathian nih, 
“Tuah chun minung chu kan lakah 
mi pakhat hâwi a hawng si rawh hen, 


a ADAM: Hebrai ah hi min umzia chu 'minung' tinâk asi. 

a sia leh a tha theihnâk a nei rawh. 
Nungnâk thing rah ei hen nung 
kumzâ ding siang asi lai lo rawh,” a 
ti. 3Churawh chun LALPA Pathian 
nih Eden dâm ah mi chu amah 
siamnâk tual nâwn ding hen a nar 
rawh. 24Chun, Eden saklei sîrah 
chun thil nung tla leh nâmsâu alh 
zeilei zawng â zî kho mi a siah. 
Auzawng nungnâk thing kiangah a 
hawng mi tla lakah vêng ding hen. 

